****

**V Š E O B E C N É Z Á V Ä Z N É N A R I A D E N I E**

**O B C E Š R O B Á R O V Á**

**O  D A N I  Z  N E H N U T E Ľ N O S T I**

**č. 2/2023**

Návrh vyvesený na úradnej tabuli obce dňa: 24.11.2022

Dátum začiatku lehoty na pripomienkové konanie: 24.11.2022

Dátum ukončenia lehoty pripomienkového konania: 09.12.2022

VZN schválené OZ v Šrobárovej dňa 09.12.2022, uznesením č. 16/2022

VZN č. nadobúda účinnosť 1.1.2023

Obec Šrobárová v súlade s ustanovením §6 ods. 1 zákona č. 369/1990 Zb. o obecnom zriadení v znení neskorších predpisov a ustanovení § 7 ods. 4, § 8 ods. 2, § 12 ods. 2 a 3, § 16 ods.2, § 17 ods.2,3,4 a 6, § 20ods. 3,§ 21 ods. 2 a § 103 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov **v y d á v a**

**§ 1**

**Úvodné ustanovenie**

1. Toto všeobecne záväzné nariadenie upravuje podmienky určovania a vyberania dane z nehnuteľností na území obce Šrobárová v zdaňovacom období roku 2023.

**D A Ň Z  P O Z E M K O V**

**§ 2**

**Základ dane**

1. Správca dane pre stavebné pozemky na území obce Šrobárová určuje hodnotu pozemku vo výške **13,27 € /m2**, ktorou sa pri výpočte základu dane z pozemkov násobí výmera pozemkov v m2.
2. Hodnota ornej pôdy v katastrálnom území obce Šrobárová je **0,5862 €/m2**, ktorou sa pri výpočte základu dane z pozemkov násobí výmera pozemkov v m2.
3. Hodnota trvalých trávnych porastov v katastrálnom území obce Šrobárová je **0,0856 € / m2,** ktorou sa pri výpočte základu dane z pozemkov násobí výmera pozemkov v m2.
4. Hodnota záhrad, zastavaných plôch a nádvorí v katastrálnom území obce Šrobárová je **1,32 €/ m2,** ktorou sa pri výpočte základu dane z pozemkov násobí výmera pozemkov v m2.

**§ 3**

**Sadzba dane**

1. Správca dane na území celej obce Šrobárová určuje ročnú sadzbu dane z pozemkov pre pozemky druhu:

* orná pôda, chmeľnice, vinice a ovocné sady vo výške **0,40 %** zo základu dane,
* trvalé trávne porasty vo výške **0,25 %** zo základu dane,
* záhrady vo výške **0,35 %** zo základu,
* pre lesné pozemky, na ktorých sú hospodárske lesy vo výške **1,25 %** zo základu dane,
* rybníky s chovom rýb a ostatné hospodársky využívané vodné plochy **0,90 %** zo základu dane,
* zastavané plochy a nádvoria **0,30 %** zo základu dane,
* stavebné pozemky **1,25 %** zo základu dane,
* ostatné plochy **0,30 %** zo základu dane.

**D A Ň Z O  S T A V I E B**

**§ 4**

**Sadzba dane**

1. Správca dane na území celej obce Šrobárová určuje ročnú sadzbu dane zo stavieb za

každý aj začatý m2 zastavanej plochy stavby vo výške:

a) **0,10 €** za stavby na bývanie a ostatné stavby tvoriace príslušenstvo hlavnej stavby

b) **0,15 €** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej

produkcie vrátane stavieb na vlastnú administratívu,

c) **0,20 €** za stavby rekreačných a záhradkárskych chát a domčekov na individuálnu rekreáciu,

d) **0,20 €** za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov,

e) **0,80 €** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie a na zárobkovú činnosť, skladovanie a administratívu súvisiace s ostatným podnikaním a zárobkovou činnosťou,

f) **0,20 €** za ostatné stavby.

1. Správca dane na území časti obce Šrobárová určuje ročnú sadzbu dane zo stavieb za stavby na bývanie a ostatné stavby tvoriace príslušenstvo hlavnej stavby vo výške **0,10 € za m2** zastavanej plochy.
2. Pri viacpodlažných stavbách správca dane určuje príplatok za podlažie **0,035 €** za každé ďalšie podlažie okrem prvého nadzemného podlažia.

**D A Ň Z  B Y T O V**

**§5**

**Sadzba dane**

1. Správca dane na území celej obce Šrobárová určuje ročnú sadzbu dane z bytov za každý aj začatý m2 podlahovej plochy bytu a nebytového priestoru vo výške:

a) **0,10 €** za byty

b) **0,70 €** za nebytové priestor

**§6**

**Oslobodenie od dane a zníženie dane**

1. Správca dane ustanovuje , že od dane z pozemkov oslobodzuje

a) pozemky, na ktorých sú cintoríny

b) pozemky verejne prístupných parkov, priestorov a športovísk.

2. Správca dane ustanovuje, že od dane zo stavieb oslobodzuje

a) stavby alebo byty, ktorých využitie je obmedzené z dôvodu rozsiahlej rekonštrukcie,

stavebnej uzávery alebo umiestnenia na podkopanom pozemku,

b) stavby slúžiace školám, školským zariadeniam

c) vlastníkov stavieb starších ako 70 rokov slúžiace výhradne na ich trvalé bývanie

**§ 7**

**Vyrubovanie dane**

Správca dane ustanovuje, že daň z nehnuteľností vyrubí každoročne do 15. marca bežného zdaňovacieho obdobia.

**§ 8**

**Platenie dane**

Správca dane na rok 2021 určuje, že vyrubená daň z nehnuteľností je splatná v štyroch rovnakých splátkach a to najneskôr do 31. mája, 30. júna, 30. septembra a 30. novembra bežného roka, na ktorý sa daň vyrubuje.

Ak ročná daň vyrubená FO nepresahuje **17,00 €** a PO **170,00** € je splatná naraz do 31.marca.

**§ 9**

**Záverečné ustanovenia**

1. Dňom účinnosti tohto všeobecne záväzného nariadenia o dani z nehnuteľností sa zrušuje VZN o dani z nehnuteľností na rok 2022.

**§ 1.**

**Účinnosť**

Toto nariadenie nadobúda účinnosť 1. januára 2023.

**Mgr. Ján Šušoliak**

starosta obce